CELEX: 32008D0364
Language: et
Date: 2008-04-28 00:00:00
Title: 2008/364/EÜ: Komisjoni otsus, 28. aprill 2008 , millega kinnitatakse Leedus kasutatavad searümpade liigitusmeetodid (teatavaks tehtud numbri K(2008) 1595 all)

9.5.2008   
            
            
               ET
            
            
               Euroopa Liidu Teataja
            
            
               L 125/32
            
         
      KOMISJONI OTSUS,
   28. aprill 2008,
   millega kinnitatakse Leedus kasutatavad searümpade liigitusmeetodid
   (teatavaks tehtud numbri K(2008) 1595 all)
   (Ainult leedukeelne tekst on autentne)
   (2008/364/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikes 3 on sätestatud, et searümpade liigitamise aluseks on tailihasisalduse hindamine hindamismeetoditega, mis põhinevad searümba ühe või mitme anatoomilise osa füüsilisel mõõtmisel ja on statistiliselt tõestatud. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Lubatud viga on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
            
         
               (2)
            
            
               Leedu on taotlenud komisjonilt luba nelja searümpade liigitusmeetodi kasutamiseks ning on esitanud proovidissekteerimiste tulemused määruse (EMÜ) nr 2967/85 artikli 3 lõikega 3 ettenähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (4)
            
            
               Seadmete ja liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (5)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Leedus lubatakse searümpade liigitamiseks vastavalt määrusele (EMÜ) nr 3220/84 kasutada järgmisi meetodeid:
   
               1)
            
            
               seade Fat-O-Meat’er (FOM) ja sellega seotud hindamismeetodid, mille üksikasjad on esitatud lisa 1. osas;
            
         
               2)
            
            
               seade Hennessy Grading Probe (HGP 7) ja sellega seotud hindamismeetodid, mille üksikasjad on esitatud lisa 2. osas;
            
         
               3)
            
            
               seade IM-03 ja sellega seotud hindamismeetodid, mille üksikasjad on esitatud lisa 3. osas;
            
         
               4)
            
            
               kahe punkti meetod (ZP), mille puhul kasutatakse joonlauda (joonlaua meetod) ja sellega seotud hindamismeetodid, mille üksikasjad on esitatud lisa 4. osas.
            
         Käsitsimeetodit (ZP) on lubatud kasutada ainult tapamajades, mille tapamäär ei ületa 200 siga nädalas.
   Artikkel 2
   Seadmete või hindamismeetodite muudatused ei ole lubatud.
   Artikkel 3
   Käesolev otsus on adresseeritud Leedu Vabariigile.
   
      Brüssel, 28. aprill 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      SEARÜMPADE LIIGITUSMEETODID LEEDUS
      1.   Osa
      FAT-O-MEAT’ER (FOM)
      
                  1.
               
               
                  Searümpade liigitamiseks kasutatakse seadet nimetusega „Fat-O-Meat’er (FOM)”.
               
            
                  2.
               
               
                  Seade on varustatud sondiga, mille diameeter on 6 millimeetrit ja milles on Siemens SFH 950/960 tüüpi fotodiood ning mille mõõteulatus on 3–103 millimeetrit. Mõõtmistulemused teisendatakse hinnanguliseks tailihasisalduseks arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 59,98500 – 0,20051 × F1 – 0,62340 × F2 + 0,21878 × M2
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              F1
                           
                           
                              =
                           
                           
                              peki paksus (sh kamar) millimeetrites, mõõdetuna 8 cm kaugusel poolitusjoonest kolmanda ja neljanda selgroolüli vahel,
                           
                        
                              F2
                           
                           
                              =
                           
                           
                              peki paksus (sh kamar) millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel,
                           
                        
                              M2
                           
                           
                              =
                           
                           
                              tailiha paksus millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel.
                           
                        Valem kehtib 50–110 kilogrammi kaaluvate rümpade puhul.
               
            2.   Osa
      HENNESSY GRADING PROBE (HGP7)
      
                  1.
               
               
                  Searümpade liigitamiseks kasutatakse seadet nimetusega „Hennessy Grading Probe (HGP 7)”.
               
            
                  2.
               
               
                  Seade on varustatud sondiga, mille diameeter on 5,95 millimeetrit (ja 6,3 mm sondi tipus oleva tera kummagi külje juures) ja milles on fotodiood (Siemens LED, tüüp LYU 260-EO ja fotodetektor, tüüp 58 MR), ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 7 seadme või sellega ühendatud arvuti abil.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                      = 62,56600 – 0,85013 × F2 + 0,16150 × M2
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              F2
                           
                           
                              =
                           
                           
                              peki paksus (sh kamar) millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel,
                           
                        
                              M2
                           
                           
                              =
                           
                           
                              tailiha paksus millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel.
                           
                        Valem kehtib 50–110 kilogrammi kaaluvate rümpade puhul.
               
            3.   Osa
      IM-03
      
                  1.
               
               
                  Searümpade liigitamiseks kasutatakse seadet nimetusega „IM-03”.
               
            
                  2.
               
               
                  Seade on varustatud nõel-optilise sondiga (single line scanner SLS01), mille diameeter on 7 millimeetrit. Sond koosneb reast kontaktskanneritest (CIS) ning rohelistest valgusdioodidest. Mõõteulatus on 0–132 mm.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 62,01600 – 0,78101 × F2 + 0,17202 × M2 – 0,03763 × W
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              F2
                           
                           
                              =
                           
                           
                              peki paksus (sh kamar) millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel,
                           
                        
                              M2
                           
                           
                              =
                           
                           
                              tailiha paksus millimeetrites, mõõdetuna 6 cm kaugusel poolitusjoonest kolmanda ja neljanda viimase roide vahel,
                           
                        
                              W
                           
                           
                              =
                           
                           
                              sooja rümba mass kilogrammides.
                           
                        Valem kehtib 50–110 kilogrammi kaaluvate rümpade puhul.
               
            4.   Osa
      KÄSITSIMEETOD (ZP)
      
                  1.
               
               
                  Searümpade liigitamiseks kasutatakse „käsitsimeetodit (ZP) või kahe punkti meetodit”, mille puhul kasutatakse mõõtmiseks joonlauda.
               
            
                  2.
               
               
                  Meetodi puhul kasutatakse väikest joonlauda ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
               
            
                  3.
               
               
                  Rümba tailihasisaldus arvutatakse järgmise valemiga:
                  
                      = 54,57800 – 0,47534 × F + 0,27035 × M – 0,09201 × W
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              F
                           
                           
                              =
                           
                           
                              peki paksus (sh kamar) millimeetrites, mõõdetuna rümba poolitusjoonest keskset tuharalihast (musculus gluteus medius) katva peki kõige õhemas kohas,
                           
                        
                              M
                           
                           
                              =
                           
                           
                              nimmelihase paksus millimeetrites, mõõdetuna rümba poolitusjoonest lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel,
                           
                        
                              W
                           
                           
                              =
                           
                           
                              sooja rümba mass kilogrammides.
                           
                        Valem kehtib 50–110 kilogrammi kaaluvate rümpade puhul.